อัญชลี (ภาพยนตร์)

***อัญชลี*** (; ; *กุฉ กุฉ โหตา ไฮ* แปลว่า บางสิ่งได้บังเกิดขึ้น) เป็นภาพยนตร์โรแมนติกสุขนาฎกรรมดราม่าภาษาฮินดีของอินเดียปี ค.ศ. 1998 เขียนบทและกำกับโดย กรัณ โชหัร ซึ่งเป็นการกำกับภาพยนตร์เรื่องแรกของเขา และอำนวยการสร้างโดย ยัศ โชหัร ผู้เป็นพ่อ นำแสดงโดย ชาห์รุข ข่าน, กาโจล, รานี มุคาจี, ซัลมาน ข่าน และ สะนา สะอีด เรื่องราวส่วนใหญ่ดำเนินไปในสองช่วงเวลา โดยส่วนแรกเป็นเรื่องรักสามเส้าสมัยเรียนมหาวิทยาลัยของ ราหุล, อัญชลี และ ฑีนา ส่วนที่สองดำเนินในอีกหลายปีต่อมาเมื่อลูกสาวตัวน้อยของราหุลพยายามที่จะทำให้เขากลับมาคืนดีกับเพื่อนสนิทคนเดิม

ภาพยนตร์เรื่องนี้ถ่ายทำในอินเดีย มอริเชียส และสกอตแลนด์ โดยโชหัรตั้งใจที่จะนำสไตล์ภาพร่วมสมัยมาสู่ภาพยนตร์ภาษาฮินดีกระแสหลัก เพลงประกอบแต่งโดย ชาติน–ละลิต โดยมีเนื้อร้องโดย สะมีร์ และกลายเป็นอัลบั้มเพลงบอลลีวูดที่ขายดีที่สุดแห่งปี

*อัญชลี* เข้าฉายในโรงภาพยนตร์เมื่อวันที่ 16 ตุลาคม ค.ศ. 1998 ตรงกับช่วงสุดสัปดาห์ของเทศกาลทีปาวลี ภาพยนตร์เรื่องนี้ได้รับการวิจารณ์ในแง่บวกจากนักวิจารณ์โดยทั่วไป ซึ่งชื่นชมการกำกับ การแสดง ดนตรี การถ่ายภาพ และความลึกซึ้งทางอารมณ์ ภาพยนตร์เรื่องนี้ประสบความสำเร็จอย่างมากในเชิงพาณิชย์ โดยเป็นภาพยนตร์ภาษาฮินดีที่ทำรายได้สูงสุดในปี ค.ศ. 1998 ในอินเดีย และในขณะนั้นเป็นภาพยนตร์อินเดียที่ทำรายได้สูงสุดเป็นอันดับสามโดยรวม ในระดับนานาชาติ ภาพยนตร์เรื่องนี้กลายเป็นภาพยนตร์ภาษาฮินดีที่ทำรายได้สูงสุดตลอดกาล จนกระทั่งภาพยนตร์เรื่องต่อมาของโชหัรเรื่อง *[[ฟ้ามิอาจกั้นรัก]]* (Kabhi Khushi Kabhie Gham - ค.ศ. 2001) ออกฉาย

ภาพยนตร์เรื่องนี้ได้รับรางวัลมากมาย รวมถึงรางวัลภาพยนตร์แห่งชาติสาขาภาพยนตร์ยอดนิยมที่ให้ความบันเทิงอย่างครบถ้วน  ในงานประกาศรางวัลฟิล์มแฟร์ครั้งที่ 44 ภาพยนตร์เรื่องนี้ได้รับรางวัลถึง 8 รางวัล รวมถึงรางวัลภาพยนตร์ยอดเยี่ยม ผู้กำกับยอดเยี่ยม และรางวัลการแสดงทั้ง 4 สาขา (นักแสดงนำชายยอดเยี่ยม นักแสดงนำหญิงยอดเยี่ยม นักแสดงสมทบชายยอดเยี่ยม และนักแสดงสมทบหญิงยอดเยี่ยม) ซึ่งเป็นความสำเร็จที่ไม่มีใครเทียบได้จนกระทั่งภาพยนตร์เรื่อง *กุลลีบอย* (Gully Boy - ค.ศ. 2019) นอกจากนี้ยังได้รับรางวัลจากสกรีนอวอร์ดส์, ซีไซด์อวอร์ดส์ และ บอลลีวูดมูฟวี่อวอร์ดส์ อีกด้วย ภาพยนตร์เรื่องนี้ยังคงเป็นผลงานชิ้นเอกในวงการภาพยนตร์อินเดีย ด้วยอิทธิพลทางวัฒนธรรม ดนตรี และแฟชั่น

## เนื้อเรื่อง
ราหุลกับอัญชลีเป็นเพื่อนสนิทกันในวิทยาลัย ตัวอัญชลีเองแอบรักราหุลมานานแล้วแต่ไม่รู้ว่าราหุลรักตัวเองด้วยหรือไม่ จนกระทั่งการมาของฑีนา ลูกสาวของผู้อำนวยการวิทยาลัย ทำให้ความสัมพันธ์ของราหุลและอัญชลีห่างลงเรื่อย ๆ แม้แต่อัญชลีเองก็พยายามจะดึงความสนใจจากราหุลกลับมาแต่ก็ล้มเหลว จนสุดท้ายราหุลได้สารภาพรักกับฑีนาและอัญชลีเลือกเป็นฝ่ายขอไป ราหุลและฑีนาได้แต่งงานกัน แต่หลังจากฑีนาคลอดลูกสาว เธอก็ป่วยจากการเสียเลือดมากและจากราหุลไป แต่ก่อนจากไปเธอได้ตระหนักว่าราหุลนั้นมีใจให้กับอัญชลีซึ่งเป็นเพื่อนอีกคนของเธอ เธอจึงขอราหุลไว้ว่าให้ตั้งชื่อลูกสาวของพวกเขาว่า อัญชลี พร้อมทั้งเขียนจดหมายไว้ก่อนจากไป

8 ปีผ่านไป ในวันเกิดของอัญชลีน้อย เธอได้เปิดจดหมายอ่านเรื่องราวของแม่เธอและรับรู้ถึงเรื่องราวในอดีตของพ่อเธอ เธอจึงตัดสินใจตามหาอัญชลีที่เป็นเพื่อนเก่าของพ่อเธอ ซึ่งขณะนั้นกำลังจะแต่งงานกับอมัน เมหรา ภายหลังอัญชลีน้อยพบว่าอัญชลีที่เป็นเพื่อนพ่อของเธอนั้นกำลังไปค่ายฤดูร้อนที่ศิมลา จึงได้่เข้าร่วมเข้าค่ายด้วย ด้วยเหตุดังกล่าว อัญชลีน้อยจึงพบกับเจ้าของที่มาชื่อของเธออย่างอัญชลีซึ่งเป็นเพื่อนเก่าพ่อของเธอ ขณะที่ราหุลก็ตามหาลูกสาวของเขาและพบกับเพื่อนเก่าของเขาในค่ายนั้นเอง ความสัมพันธ์ของทั้งคู่ค่อย ๆ กลับมา

ขณะเดียวกัน อมันได้ตามหาอัญชลีและได้เปิดเผยว่าเป็นคู่หมั้นของอัญชลี ก่อนที่ต่อมาราหุลจะไปงานแต่งงานของอัญชลี อมันสังเกตเห็นว่าทั้งราหุลและอัญชลียังรักกันอยู่ จึงตัดสินใจหลีกทางและได้ให้ทั้งราหุลและอัญชลีแต่งงานกันในที่สุด ขณะที่อัญชลีน้อยพบเห็นดวงวิญญาณของแม่เธอมองมาที่คู่รักใหม่อย่างมีความสุข ราวกับว่าความต้องการของเธอสำเร็จแล้ว สมดังชื่อของภาพยนตร์ที่ว่า "บางสิ่งได้บังเกิดขึ้น"

## นักแสดง

## หมายเหตุ

## อ้างอิง

## แหล่งข้อมูลอื่น

* 
* ''อัญชลี '' ที่เว็บไซต์ของ ดะร์มา โปรดักชั่นส์
* ''อัญชลี '' ที่เว็บไซต์ของ ยัศ ราช ฟิล์มส์
* 
* ''อัญชลี '' ที่บอลลีวูด หังคามา

หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
หมวดหมู่:ภาพยนตร์รัก
หมวดหมู่:ภาพยนตร์ที่ถ่ายทำในประเทศมอริเชียส
หมวดหมู่:ภาพยนตร์ที่ถ่ายทำในสกอตแลนด์
หมวดหมู่:ภาพยนตร์อินเดียที่ออกฉายในปี พ.ศ. 2541
หมวดหมู่:ภาพยนตร์ที่กำกับโดย กรัณ โชหัร